**КОМИ РЕСПУБЛИКАСА ТАРИФ СЛУЖБАЛÖН**

**ТШÖКТÖД**

**Шоныд энергия вылö кокньöда тарифъяс йылысь**

«Россия Федерацияын электрическöй да шоныд энергия вылö тарифъяс государственнöя ладмöдöм йылысь» 1995 во косму тöлысь 14 лунся 41-ФЗ №-а Федеральнöй оланпас, «Россия Федерацияын электрическöй да шоныд энергия кузя донъяс артмöдöм йылысь» Россия Федерацияса Правительстволöн 2004 во урасьöм тöлысь 26 лунся 109 №-а шуöм, «2010 во вылö Коми Республикаса республиканскöй бюджет йылысь» Коми Республикаса 2010 во вöльгым тöлысь 18 лунся 118-РЗ №-а Оланпас, «2010 во вылö Коми Республикаса республиканскöй бюджет йылысь» Коми Республикаса Оланпас збыльмöдан мераяс йылысь» Коми Республикаса Правительстволöн 2009 во öшым тöлысь 21 лунся 380 №-а шуöм, «Коми Республикаса тариф служба йылысь» Коми Республикаса Юралысьлöн 2009 во лöддза-номъя тöлысь 25 лунся 62 №-а Индöд, Коми Республикалöн тариф службаса правлениелöн решение (2010 во моз тöлысь 3 лунся 47 №-а сёрнигижöд) серти

**ТШÖКТА:**

1. Урчитны, мый 2010 вося кöч тöлысь 1 лунсянь 2010 вося öшым тöлысь 31 лунöдз Коми Республика мутасын сиктса пунктъясын да (либö) кар кодь посёлокъясын шоныд энергия ньöбысьяслы, кодъяслы Коми Республикаса тариф службаöн урчитöм тарифыс лоö унджык 2000,00 шайтысь 1 Гкал СДВ-öн либö 1694,92 шайтысь 1 Гкал СДВ-тöг, шоныд энергия вылö индыссьö кокньöда тариф 2000,00 шайт 1 Гкал СДВ-öн либö 1694,92 шайт 1 Гкал СДВ-тöг.

2. Лыддьыны вынтöмöн «Шоныд энергия вылö кокньöда тарифъяс йылысь» Коми Республикаса тариф службалöн 2010 во сора тöлысь 23 лунся 46/3 №-а тшöктöд.

**Юрнуöдысь А.И. Шеремет**

Сыктывкар

2010 вося моз тöлысь 6 лун

50/1 №

Исакова 1 372 пас